Komission asetus (ETY) N:o 2942/73 annettu 30 päivänä lokakuuta 1973 riisin tuonnista Egyptin arabitasavallasta 24 päivänä heinäkuuta 1973 annetun neuvoston asetuksen (ETY) N:o 2412/73 soveltamista koskevista yksityiskohtaisista säännöistä



Virallinen lehti nro L 302 , 31/10/1973 s. 0001 - 0002

Suomenk. erityispainos Alue 3 Nide 5 s. 0173

Kreikank. erityispainos: Luku 03 Nide 10 s. 0037

Ruotsink. erityispainos Alue 3 Nide 5 s. 0173

Espanjank. erityispainos: Luku 03 Nide 7 s. 0084

Portugalink. erityispainos: Luku 03 Nide 7 s. 0084



KOMISSION ASETUS (ETY) N:o 2942/73 annettu 30 päivänä lokakuuta 1973 riisin tuonnista Egyptin arabitasavallasta 24 päivänä heinäkuuta 1973 annetun neuvoston asetuksen (ETY) N:o 2412/73 soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon riisin yhteisestä markkinajärjestelystä 25 päivänä heinäkuuta 1967 annetun neuvoston asetuksen N:o 359/67/ETY(1), sellaisena kuin se on viimeksi muutettuna liittymisasiakirjalla(2), ja erityisesti sen 11 artiklan, ottaa huomioon riisin tuonnista Egyptin arabitasavallasta 24 päivänä heinäkuuta 1973 annetun neuvoston asetuksen (ETY) N:o 2412/73(3), ja erityisesti sen 4 artiklan, sekä katsoo, että asetuksessa (ETY) N:o 2412/73 säädetään, että asetuksen N:o 359/67/ETY 11 artiklan mukaisesti lasketusta maksusta vähennetään summa, jonka komissio vahvistaa neljännesvuosittain ja joka on 25 prosenttia viitekauden aikana sovellettujen maksujen keskiarvosta, Euroopan talousyhteisön ja Egyptin arabitasavallan välisen sopimuksen liitteessä I olevassa 9 artiklassa tarkoitetussa kirjeenvaihdossa säädetään maksusta vähennettävän summan vahvistamisajankohdasta sekä asetuksen (ETY) N:o 2412/73(4) 1 artiklassa tarkoitetusta viitekaudesta, olisi säädettävä hallinnollisista valvontatoimenpiteistä sen varmistamiseksi, että asetuksen (ETY) N:o 2412/73 3 artiklassa tarkoitettua 32 000 tonnia ei ylitetä, edellä tarkoitetussa kirjeenvaihdossa osoitetaan tapa, jonka mukaisesti tuodut määrät lasketaan mukaan vuosittaiseen määrään; vaikuttaa oikeudenmukaiselta olla laskematta tähän määrään mukaan niitä tuotuja määriä, joiden kohdalla maksusta ei tehdä vähennystä, jotta komissiolla olisi mahdollisuus tarvittaessa panna täytäntöön asetuksen (ETY) N:o 2412/73 3 artikla, on syytä säätää, että jäsenvaltiot ilmoittavat komissiolle Egyptin arabitasavallasta tuodut riisimäärät, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 2412/73 1 artiklan mukaisesti maksusta vähennettävä summa vahvistetaan sen kuukauden kymmenenteen päivään mennessä, joka edeltää vuosineljännestä, jonka aikana tätä summaa sovelletaan. Samassa artiklassa tarkoitettu viitekausi on tätä vahvistamiskuukautta edeltävä vuosineljännes. 2 artikla Todiste erityisen vientimaksun maksamisesta toimitetaan siten, että Egyptin tulliviranomaiset lisäävät tavaroiden liikkuvuustodistuksen A.ET.1 kohtaan "huomioita" yhden seuraavista maininnoista: "Taxe spéciale à l'exportation appliquée Den særlige udførselsafgift opkrævet Ausfuhrabgabe erhoben Special export tax collected Applicata tassa speciale all'esportazione Uitvoerbelasting voldaan" (allekirjoitus ja toimiston leima). 3 artikla 1. Asetuksen (ETY) N:o 2412/73 mukaisesti Egyptin arabitasavallasta tuodut riisimäärät lasketaan mukaan mainitun asetuksen 3 artiklassa tarkoitettuun vuosittaiseen määrään jokaisen vuoden syyskuun 1 päivän, markkinointivuoden 1973/1974 osalta 1 päivän marraskuuta 1973, ja seuraavan vuoden elokuun 31 päivän välisenä aikana. 2. Siinä tapauksessa, että 1 artiklan mukaisesti maksuun tehtävän vähennyksen summa on nolla, Egyptin arabitasavallasta tuotuja riisimääriä ei lasketa mukaan vuosittaiseen määrään. 3. Markkinointivuoden 1973/1974 osalta 1 kohdassa tarkoitettu vuosittainen määrä vähennetään 26 700 tonniin. 4 artikla Jäsenvaltiot ilmoittavat komissiolle mahdollisimman nopeasti, viimeistään jokaisen kuukauden 1 ja 15 päivään mennessä, asetuksen (ETY) N:o 2412/73 mukaisesti tuodut määrät. Komissio tiedottaa viikoittain jäsenvaltioille Egyptin arabitasavallasta tapahtuvaa tuontia koskevasta tilanteesta. 5 artikla Tämä asetus tulee voimaan 1 päivänä marraskuuta 1973. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä lokakuuta 1973. Komission puolesta Puheenjohtaja François-Xavier ORTOLI (1) EYVL N:o 174, 31.7.1967, s. 1 (2) EYVL N:o L 73, 27.3.1972, s. 14 (3) EYVL N:o L 251, 7.9.1973, s. 103 (4) EYVL N:o L 251, 7.9.1973, s. 13